OpenLLM-France/wikimedia huggingface dataset:
# 5è Congrés Nacional del Partit Comunista de la Xina

El 5è Congrés Nacional del Partit Comunista de la Xina, es va celebrar al comtat de Wuchang, província de Hubei, del 27 d'abril al 9 de maig de 1927. Els representants que van assistir a la conferència van ser Chen Duxiu, Cai Hesen, Qu Qiubai, Mao Zedong, Ren Bishi, Liu Shaoqi, Deng Zhongxia, Zhang Guotao, Zhang Tailei, Li Lisan, Li Weihan, Chen Yannian, Peng Pai, Fang Zhimin, Yun Daiying, Luo Yinong, Xiang Ying, Dong Biwu, Chen Tanqiu, Su Zhaozheng, Xiang Jingyu, Cai Chang, Xiang Zhongfa, Luo Zhanglong, He Chang, Ruan Xiaoxian, Wang Hebo, Peng Shuzhi, Wang Ming i d'altres 82 persones, en representació dels 57.967 membres del partit a tot el país. Els representants de la Komintern Manabendra Nath Roy, Grigori Voitinski, així com els líders del Kuomintang xinès Wang Jingwei i Xu Qian van assistir a la reunió.
En nom del Quart Comitè Executiu Central del Partit Comunista de la Xina, Chen Duxiu va fer un "Informe polític i organitzatiu" durant la conferència principal, que cobria 11 qüestions de diverses classes: la Xina, la terra, el lideratge proletari, l'exèrcit i les relacions entre el Kuomintang i el Partit Comunista.
Luo Yi va pronunciar un discurs titulat "Problemes de la revolució xinesa i el paper del proletariat" on es criticava els errors de Chen Duxiu. Qu Qiubai, per exemple, va entregar el seu llibre "Assumptes polèmics en la revolució xinesa" als assistents al Congrés on desenvolupava les seves teories sobre les polítiques oportunistes de Chen Duxiu, Peng Shuzhi i d'altres.
El congrés va aprovar la "Resolució sobre la situació política i les tasques del partit", la "Resolució sobre la qüestió de la terra", i va escollir el Comitè Central del partit format per 31 membres i 14 membres suplents. La Primera Sessió Plenària del Cinquè Comitè Central va escollir Chen Duxiu, Cai Hesen, Li Weihan, Qu Qiubai, Zhang Guotao, Tan Pingshan, Li Lisan i Zhou Enlai com a membres del Buró Polític del Comitè Central; Su Zhaozheng, Zhang Tailei, entre d'altre com a membres suplents; Chen Duxiu, Zhang Guotao i Cai Hesen com a membres del Comitè Permanent del Buró Polític; i ,finalment, Chen Duxiu com a secretari general. El Congrés va escollir per primera vegada la Comissió Central de Supervisió, formada per 7 membres titulars i 3 suplents.
L'espai on es va celebrar el Congrés va ser catalogat com a espai cultural protegit a la província de Hubei el 1956 i espai cultural de protecció nacional el 2013.

## Imatges

* Imatge dels delegats presents al Congrés.
* Imatge actual de l'edifici on es va celebrar el Congrés.
* Restauració de l'espai on es va celebrar el Congrés.
* Sala restaurada on es va celebrar el Congrés.

## Referències

* 1 2 «共產國際駐華代表米夫：王明上台的背后推手». 中國共產黨新聞網, 14-12-2009. Arxivat de l'original el 2013-12-06. [Consulta: 3 desembre 2013].
* ↑ «共产党新闻网—资料中心—历次党代会». Arxivat de l'original el 2007-11-16. [Consulta: 2 agost 2018].
# 1276
## Esdeveniments
### Països Catalans

* Al sud del Regne de València, al-Azraq comença la tercera revolta mudèjar.

### Resta del món

* Guerra entre Rodolf I d'Alemanya i Otakar II de Bohèmia.
* És l'únic «any dels quatre papes» en la història de l'Església catòlica: Gregori X, mort el 10 de gener; Innocenci V del 21 de gener al 22 de juny; Adrià V de l'11 de juny al 18 d'agost i finalment Joan XXI des del 20 de setembre.

## Naixements
### Països Catalans

* Sanç I de Mallorca, rei de Mallorca i comte de Rosselló i Cerdanya.

### Resta del món

* William Wallace, heroi escocès.
* 19 d'octubre - Japó: Príncep Hisaaki, tretzè shogun.

## Necrològiques
### Països Catalans

* 27 de juliol - València: Jaume I, rei de València, Mallorca i Aragó i comte de Barcelona.

### Resta del món

* 10 de gener: Gregori X, papa
* 22 de juny: Innocenci V, papa
* 18 d'agost: Adrià V, papa

## Referències

* ↑ Previté-Orton, Charles William. The twelfth century to the Renaissance (en anglès). University Press, 1966, p. 742.
* ↑ «Jaume I de Catalunya-Aragó | enciclopèdia.cat». [Consulta: 21 febrer 2020].
# 7 aC
## Esdeveniments

* La població mundial s'estima en 250 milions de persones.

### Judea

* El rei Herodes ordena en Judea l'execució dels fills Alexandre i Aristòbul.
* Primera publicació de la Geografia d'Estrabó

## Referències

* ↑ Cormack, Lesley B. Charting an Empire: Geography at the English Universities, 1580-1620 (en anglès). University of Chicago Press, 1997, p.131. ISBN 0226116069.
# Mario Larrea Vargas

Mario Larrea Vargas (Vitòria, 17 de febrer de 1978) és un exfutbolista basc, que ocupava la posició de davanter.

## Biografia

Comença a destacar a les files del segon equip de la ciutat, l'Aurrerá de Vitoria, amb qui milita a Segona B durant la meitat de la dècada dels noranta. El 1998 fitxa pel CD Numancia, amb qui debuta a Segona Divisió.
No té continuïtat a l'equip sorià en primera divisió, que el cedeix al CE Sabadell i al Xerez CD. Es retira el 2002, després d'haver disputat el darrer any amb Numància a Segona Divisió.

## Referències

* 1 2 3 4 5 «Mario Larrea». BDFutbol. Base de Dades Històrica de Futbol. [Consulta: 17 juny 2023].
# 2003 EH1

(196256) 2003 EH1 és un asteroide, classificat com a objecte proper a la Terra del grup Amor. Va ser descobert el 6 de març de 2003 per astrònoms del programa LONEOS a l'estació Anderson Mesa, prop de Flagstaff, Arizona, als Estats Units. Peter Jenniskens (2003-2004) va proposar que era el cos pare de la pluja de meteorits dels Quadràntides. El 2003 EH1 és probablement un cometa extint i fins i tot podria estar relacionat amb el cometa C / 1490 Y1. El 2003 EH1 va arribar al periheli el 12 de març de 2014.

## Referències

* 1 2 3 4 5 6 7 8 9 10 11 12 «JPL Small-Body Database». [Consulta: 1r març 2024].
* ↑ «IAUC 8252: 2003kw; 2003 EH_1, THE QUADRANTIDS» (en anglès). IAU Central Bureau for Astronomical Telegrams, 8 desembre 2003. [Consulta: 14 octubre 2015].
* ↑ Ball, Philip «Dead comet spawned New Year meteors» (en anglès). Nature News, 2003. DOI: 10.1038/news031229-5.
* ↑ Jenniskens, Peter «2003 EH1 Is the Quadrantid Shower Parent Comet» (en anglès). The Astronomical Journal, 127, 5, 2004, pàg. 3018–3022. Bibcode: 2004AJ....127.3018J. DOI: 10.1086/383213.
* ↑ Porubčan, V.; Kornoš, L. «The Quadrantid meteor stream and 2003 EH1» (en anglès). Contributions of the Astronomical Observatory Skalnaté Pleso, 35, 1, 2005, pàg. 5–16. Bibcode: 2005CoSka..35....5P.
* ↑ «JPL Small-Body Database Browser: 196256 (2003 EH1)» (en anglès). Jet Propulsion Laboratory. [Consulta: 7 abril 2016].
# Casa Ribatallada

La Casa Ribatallada és un edifici del municipi de Sant Cugat del Vallès (Vallès Occidental) que forma part de l'Inventari del Patrimoni Arquitectònic de Catalunya. La denominació de la casa és deguda al fet que la manà construir Elisenda Ribatallada.

## Descripció

És un xalet de grans dimensions envoltat per un jardí. Format per planta baixa i pis. Té un bell porxo amb arcades i sòcol de rajola vidriada. La coberta és de teulada a quatre vents. Mostra detalls tradicionals de la construcció local: cornises rematats de pilastres i xemeneies. Destaca la balconada amb balustrada de terrissa.

## Referències

* 1 2 «Casa Ribatallada». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Cesbronita

La cesbronita és un mineral de la classe dels òxids. Anomenat l'any 1974 per Sidney Arthur Williams en honor de Fabien P. Cesbron, mineralogista francès del Bureau de Recherches Geologiques et Miniere d'Orleans, França. El setembre de 2017 va ser redefinit el mineral, ja que es va descobrir que contenia Te$^{6+}$ en comptes de Te$^{4+}$; la fórmula original era Cu₅(Te$^{4+}$O₃)₂(OH)₆ · 2H₂O; actualment s'accepta la següent: Cu$^{2+}$₃Te$^{6+}$O₄(OH)₄.

## Característiques

La cesbronita és un òxid de fórmula química Cu$^{2+}$₃Te$^{6+}$O₄(OH)₄. Cristal·litza en el sistema ortoròmbic. La seva duresa a l'escala de Mohs és 3. Segons la classificació de Nickel-Strunz, la cesbronita pertany a «04.JN - Tel·lurits amb anions addicionals, amb H₂O» juntament amb els següents minerals: sonoraïta, eztlita, poughita, oboyerita i juabita.

## Formació i jaciments

Es forma com a mineral secundari en dipòsits de sulfurs de coure, tel·luri i plom. S'ha descrit associada a electre, teineïta, carlfriesita, xocomecatlita, utahita, leisingita, jensenita, hematites.

## Referències

* ↑ «Cesbronite» (en anglès). Mindat. [Consulta: 7 novembre 2015].
* ↑ Missen, O. P. et al., «The crystal structure of cesbronite, Cu3TeO4(OH)4: a novel sheet tellurate topology». Acta Crystallographica, 2018.
* ↑ «Cesbronite» (en anglès). Handbook of Mineralogy. Arxivat de l'original el 2019-05-08. [Consulta: 19 abril 2018].
# Cesca Cufí-Prat

Cesca Cufí-Prat (Girona, 1993) és una enginyera catalana.
Llicenciada en Enginyeria Aeroespacial per la UPC, va completar els estudis amb un màster a l'ISAE Supaero francès. Des del 2000 treballa a Airbus. És una de les nou científiques catalanes que a través del Projecte Hypatia l'abril del 2023 aniran a un desert d'Utah per estudiar les condicions de Mart des d'un paisatge geològicament similar. En aquest projecte estudiarà l'hàbit d'un organisme unicel·lular intel·ligent.

## Referències

* ↑ MNACTEC. «Les Hypatia: les nou científiques catalanes que viatjaran a un simulador de Mart», 03-03-2022. [Consulta: 27 febrer 2023].
* ↑ Terrassa, Diari de. «Cesca Cufí: "Todavía nos miran como a unas 'frikis'"», 07-03-2016. [Consulta: 27 febrer 2023].
* ↑ «Cesca Cufí-Prat» (en castellà). [Consulta: 27 febrer 2023].
* ↑ 324cat. «Les Hypatia, les 9 científiques catalanes que tenen molt a descobrir i molt a dir», 11-02-2022. [Consulta: 27 febrer 2023].
* ↑ «Las mujeres llegan a Marte» (en castellà), 05-03-2022. [Consulta: 27 febrer 2023].
# Cedar Key

Cedar Key és una població dels Estats Units a l'estat de Florida. Segons el cens del 2000 tenia 790 habitants.

## Demografia

Segons el cens del 2000, Cedar Key tenia 790 habitants, 411 habitatges, i 244 famílies. La densitat de població era de 335,2 habitants per km².
Dels 411 habitatges en un 14,4% hi vivien nens de menys de 18 anys, en un 48,7% hi vivien parelles casades, en un 8,3% dones solteres, i en un 40,4% no eren unitats familiars. En el 34,8% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,92 i el nombre mitjà de persones que vivien en cada família era de 2,42.
Per edats la població es repartia de la següent manera: un 13,2% tenia menys de 18 anys, un 4,8% entre 18 i 24, un 15,6% entre 25 i 44, un 40,1% de 45 a 60 i un 26,3% 65 anys o més.
L'edat mediana era de 54 anys. Per cada 100 dones de 18 o més anys hi havia 92,2 homes.
La renda mediana per habitatge era de 32.232 $ i la renda mediana per família de 41.190 $. Els homes tenien una renda mediana de 27.375 $ mentre que les dones 31.806 $. La renda per capita de la població era de 22.568 $. Entorn del 6,6% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cedar Key». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Cedar Key». American Fact Finder. Oficina del Cens dels Estats Units, 12-01-2010.
# Martin Katz

Martin Katz (27 de novembre de 1945) és un pianista, educador i director d'orquestra nord-americà, conegut principalment per la seva tasca d'acompanyant.
Durant els seus 30 anys com a intèrpret, el Sr. Katz ha acompanyat a estrelles com Marilyn Horne, Cecilia Bartoli, Kathleen Battle, Kiri Te Kanawa, Sylvia McNair, Frederica von Stade, Karita Mattila, David Daniels, José Carreras, Samuel Ramey i Piotr Beczała.
Edicions d'òperes barroques i de bel canto preparades per Katz s'han representat al Metropolitan Opera, a la Houston Grand Opera i a l'Opera Lyra Ottawa.
"Acompanyant de l'any" de Musical America el 1998, Katz actualment ensenya piano col·laboratiu a l'Escola de Música, Teatre i Dansa de la Universitat de Michigan. És l'autor del llibre The Complete Collaborator: The Pianist as Partner.
Del 1966 al 1969, el Martin Katz va estar a l'exèrcit dels Estats Units i va ser assignat a la banda de l'exèrcit dels Estats Units (Pershing's Own) a Washington, DC. Va exercir com a solista de piano i acompanyant de l'Exèrcit dels Estats Units.
És membre de "Phi Mu Alpha Sinfonia", una fraternitat professional de la música a la qual es va unir mentre treballava per obtenir el seu grau a la Universitat del Sud de Califòrnia, on va estudiar el camp de l'acompanyament amb la seva professora pionera, Gwendolyn Koldofsky. Katz és exalumne de l'Acadèmia de Música d'Occident.

## Discografia

* Song Recital
* Shéhérazade (Frederica von Stade recording)
* Live! (Frederica von Stade album)
* Marilyn Horne: Divas in Song
* Voyage à Paris

## Referències

* 1 2 Biography from Allmusic, by Joseph Stephenson
* 1 2 https://www.musicacademy.org/profile/martin-katz
* 1 2 University of Michigan faculty biography
* ↑ The Complete Collaborator: The Pianist as Partner. Oxford, Nova York: Oxford University Press. 2009-06-01. ISBN 978-0-19-536795-9.
* ↑ Delta Omicron Archived 2016-03-03 at the Wayback Machine
* ↑ "Alumni Roster, Vocal Piano". musicacademy.org. Archived from the original on 5 juny 2012. Consultat 17 gener 2020.
# 68 de l'Àguila

68 de l'Àguila (68 Aquilae) és una estrella de la constel·lació d'Aquila. Té una magnitud aparent de 6,12.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Llengua del terme, de l'obra o del nom: anglès. Data de publicació: 1999.
* ↑ Afirmat a: SIMBAD.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Rotational velocities of A-type stars. III. Velocity distributions» (en anglès). Astronomy and Astrophysics, 2, 01-02-2007, pàg. 671–682. DOI: 10.1051/0004-6361:20065224.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 01-11-2007, pàg. 889-896. DOI: 10.1002/ASNA.200710776.
* ↑ van Leeuwen, F. «Validation of the new Hipparcos reduction». Astronomy and Astrophysics, 474, 2, 2007, p. 653–664. DOI: 10.1051/0004-6361:20078357.
* ↑ Cowley, A.; Cowley, C.; Jaschek, M.; Jaschek, C. «A study of the bright A stars. I. A catalogue of spectral classifications». Astronomical Journal, 74, 1969, p. 375–406. DOI: 10.1086/110819.
* ↑ Evans, D. S.. Determination of Radial Velocities and their Applications, Proceedings from IAU Symposium no. 30. University of Toronto: International Astronomical Union, June 20–24, 1966. «The Revision of the General Catalogue of Radial Velocities»
Viccionari
# Rutland-Melton International CiCLE Classic

La Rutland-Melton International CiCLE Classic és una competició ciclista d'un sol dia que es disputa anualment a la regió de Midlands de l'Est. Creada el 2005, el 2007 va entrar al calendari de l'UCI Europa Tour. És anomenada la París-Roubaix britànica, degut als camins rurals que travessa.
Al llarg dels anys, la cursa ha tingut diferents noms: Rutland-Melton Cicle Classic (2005-2007); East Midlands International Cicle Classic (2008-2010); TESCO Rutland-Melton International CiCLE Classic (2011) i Rutland-Melton International CiCLE Classic (des del 2012).

## Palmarès

| Any | Vencedor | Segon | Tercer |
| Rutland-Melton Cicle Classic |
| 2005 | Scott Gamble | Benoît Lagorce | Matthew Stephens |
| 2006 | Robin Sharman | Chris Newton | Jonathan Dayus |
| 2007 | Malcolm Elliott | Ian Wilkinson | Michael Skelde |
| East Midlands International Cicle Classic |
| 2008 | Ciaran Power | Jan Bos | Malcolm Elliott |
| 2009 | Ian Wilkinson | Michael Berling | Yanto Barker |
| 2010 | Michael Berling | Dan Craven | Yanto Barker |
| TESCO Rutland-Melton International CiCLE Classic |
| 2011 | Zakkari Dempster | Erwin De Kerf | Marcin Bialoblock |
| Rutland-Melton International CiCLE Classic |
| 2012 | Alexandre Blain | Jamie Sparling | James McCallum |
| 2013 | Ian Wilkinson | Ian Bibby | Éric Berthou |
| 2014 | Thomas Moses | Thomas Scully | Mark Mcnally |
| 2015 | Steele Von Hoff | Christopher Opie | Harry Tanfield |
| 2016 | Conor Dunne | Gruffudd Lewis | Christopher Lawless |
| 2017 | Daniel Fleeman | Hayden McCormick | Brenton Jones |
| 2018 | Gabriel Cullaigh | Karol Domagalski | Koos Jeroen Kers |
| 2019 | Colin Joyce | Gabriel Cullaigh | Rory Townsend |
| 2020-2021 | suspesa | suspesa | suspesa |
| 2022 | Finn Crockett | Tomáš Kopecký | Jacob Scott |
| 2023 | Luke Lamperti | Tijl De Decker | James McKay |
| 2024 | suspesa per inundacions | suspesa per inundacions | suspesa per inundacions |

## Referències

* ↑ «Rutland-Melton Cicle Classic (Gbr) - Cat.1.2». [Consulta: 26 abril 2023].
* ↑ «Rutland – Melton becomes the East Midlands International CiCLE Classic». cicleclassic.co.uk, 09-02-2007. Arxivat de l'original el 16 març 2012.
* ↑ «'Every little helps' save CiCLE Classic». cicleclassic.co.uk, 19-01-2011. Arxivat de l'original el 16 març 2012.
* ↑ «Flooding causes CiCLE Classic to be abandoned for the first time».

## Enllaços externs

* Palmarès a sitiodeciclismo.net
* Palmarès a cqranking.com
* Web oficial
# Ratpenat frugívor de São Tomé

El ratpenat frugívor de São Tomé (Myonycteris brachycephala) és una espècie de ratpenat endèmica de São Tomé i Príncipe.
Es veu amenaçat per la pèrdua del seu hàbitat natural.

## Referències

* Fordham et al. (2006). Myonycteris brachycephala. Llista Vermella de la UICN, Unió Internacional per a la Conservació de la Natura, 2006. Consultat el 11 desembre 2007 (en anglès).
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Edward Daly

Edward "Ned" Daly (28 de febrer, 1891 – 4 de maig, 1916) fou comandant del primer Batalló de Dublín durant l'Aixecament de Pasqua de 1916. Era l'home més jove amb rang militar i un dels més joves executats pels fets.
Va néixer a Limerick i era el germà petit de Kathleen Clarke, esposa de Thomas J. Clarke, i membre actiu de la Germandat Republicana Irlandesa. El seu oncle fou John Daly, un prominent fenià que va prendre part en la rebel·lió irlandesa de 1867.
El batalló de Daly, estacionat a Four Courts i a les àrees al nord i est del centre de Dublín, va patir la lluita més intensa de la revolta. Va rendir el seu batalló el 29 d'abril de 1916. En el judici va al·legar que només complia ordes, però fou condemnat a mort i afusellat el 4 de maig de 1916, a l'edat de 25 anys.
Els homes del seu batalló afirmaren que era un bon comandant. Aquesta opinió també era compartida per un oficial britànic capturat pel batalló de Daly.

## Enllaços externs

* Làpida d'Edward Daly (anglès)

## Referències

* ↑ «The 1916 Rising: Personalities and Perspectives» (en anglès). National Library of Ireland. Arxivat de l'original el 2017-04-09. [Consulta: 5 desembre 2023].
* ↑ McGarry, Fearghal. «The Courts-martial of the 1916 leaders» (en anglès). National Archives of Ireland. [Consulta: 5 desembre 2023].
# Bennoc

Bennoc és una possessió situada a la marina del terme de Llucmajor, Mallorca, en el camí de s'Àguila.
El topònim Bennoc prové de l'àrab Ben, que significa fill de, seguit d'un antropònim aràbic, Noh, que en conjunt significa "Fill de Noè".
La possessió de Bennoc està registrada al Llibre del Repartiment de Mallorca com un rafal musulmà de nom Rahal Abennoch. Tenia 391 quarterades. Des de principis del segle xv fins a mitjans del XVIII fou dels Socies de Llucmajor, i passà després als Llompart. Actualment és propietat de la família Font.
Es dedicava als cultius de l'ametler i la figuera. Actualment es dedica a l'agroturisme.

## Jaciments arqueològics

Hi ha una cova sepulcral de l'edat del bronze antic, la Cova de Bennoc.

## Referències

* ↑ Veny, J. Onomàstica i dialectologia. L'Abadia de Montserrat, 1996. ISBN 8478267425.
* ↑ Gran Enciclopèdia de Mallorca. Palma: Promomallorca, 1988-2004. ISBN 8486617172.
* ↑ Veny, C. Las cuevas sepulcrales del bronce antiguo de Mallorca (en castellà). Madrid: Consejo Superior de Investigaciones Científicas, Instituto Español de Prehistoria, 1968.
# Medikidz

Medikidz és una sèrie de còmics britànics en anglès publicada per l'editorial homònima que tracten d'explicar als xiquets malalts els conceptes que utilitzen els metges amb historietes protagonitzades per superherois. Cada còmic de la sèrie se centra en una malaltia. Ha rebut bones crítiques quant a la seua qualitat educativa com a reductor de l'ansietat del pacient. L'humor té presència en aquests còmics.
S'han venut més d'1 milió de còpies d'aquests còmics i s'ha traduït a divuit idiomes.
La idea va sorgir dels doctors Kate Hersov i Kim Chilman-Blair, que volien explicar als xiquets malalts la seua condició. Va guanyar el premi Audacious.

## Personatges

Els cinc superherois que protagonitzen els còmics són:
* Chi: expert en pulmons.
* Axon: expert en el cervell. Té un gos robòtic anomenat Abacus.
* Pump: és fort i ràpid.
* Skinderella: expert en pell i ossos.
* Gastronomic: expert en l'estómac.
Hi ha un còmic on la protagonista està basada en una persona real.

## Referències

* ↑ Ramyal, M. «Superheroes demystify medical jargon for children». The Times of India, 30-10-2009 [Consulta: 28 juliol 2017].
* ↑ Zhang-Kennedy, Leah; Baig, Khadija; Chiasson, Sonia. «Engaging Children About Online Privacy Through Storytelling in an Interactive Comic». A: Proceedings of British HCI 2017, p. 2.
* ↑ Park, Jin Seo; Kim, Dae Hyun; Chung, Min Suk «Anatomy comic strips». Anatomical Sciences Education, 4, 5, 01-09-2011, pàg. 276. DOI: 10.1002/ase.224.
* ↑ Martin, D.; Anthony, G.; Anderson, L.; Schofield, P.; McNamee, P.; Jones, D.; Clarke, A.; Docking, R.; Smith, B.H. «AB1128 An Evaluation of A Comic Book for Children Explaining Chronic Pain in Older Adults: A Qualitative Study of Older People's Views on the Value of “Medikidz Explain Pain”». Annals of the Rheumatic Diseases, 73, Suppl 2, 10-06-2014, pàg. 1175.2–1175. DOI: 10.1136/annrheumdis-2014-eular.3029.
* ↑ Disini, Luisa; McHugh, Kieran «[10.1136/annrheumdis-2014https://www.sor.org/system/files/article/201110/imaonc10webres.pdf#page=34-eular.3029 Body MRI in paediatric oncology: Challenges and clinical applications3]». Imaging & Oncology, 2010, pàg. 35.
* ↑ McNicol, Sarah «Humanising illness: presenting health information in educational comics». Medical Humanities, 40, 1, 01-06-2014, pàg. 51. DOI: 10.1136/medhum-2013-010469.
* ↑ Jee, Benjamin D.; Anggoro, Florencia K. «Comic Cognition: Exploring the Potential Cognitive Impacts of Science Comics». Journal of Cognitive Education and Psychology, 11, 2, 01-06-2012, pàg. 198. DOI: 10.1891/1945-8959.11.2.196.
* 1 2 Elliott, Janet «The superheroes fighting disease». BBC, 19-09-2009 [Consulta: 28 juliol 2017].
* ↑ Schmidt, Karl et alii. «162 Audacious ly Enterpris ing Students». A: Audaciously enterprmeeting of the Computing and Information Technology Research and Education New Zealand (CITRENZ2012) incorporating the 25th Annual Conference of the National Advisory Committee on Computing Qualifications, Christchurch, New Zealand. 2012ising students, 2012. Arxivat 2017-04-12 a Wayback Machine.
* ↑ Alverson, Brigid «Comics A.M.». CBR, 2015 [Consulta: 28 juliol 2017].